ועדת הפנים ואיכות הסביבה, כנסת 15, פרוטוקול מספר 396, 2002-02-13 09:30

איוב קרא: כפי שאתם יודעים, עד היום כלל פרסום ברשומות, לפי סעיפים 5 ו-7 לפקודת הקרקעות (רכישה לצרכי ציבור), .

איוב קרא: רק ציון גוש, חלקה, שטח הקרקע, שטח ההפקעה וייעודה.

איוב קרא: נתונים אלה אינם מוסרים מידע על הישוב בו מתוכננת ההפקעה ואת הרחוב של הקרקע המיועדת להפקעה.

איוב קרא: מצב זה מקשה על זיהוי הקרקע המיועדת להפקעה והוא בבחינת רב הנסתר על הנגלה.

משה גפני: מי לא יודע?

איוב קרא: למי שיש עניין - היורשים או בעלי הקרקע שהיו צריכים לתת תשובות או להתנגד במקרה של פעולה כזו.

איוב קרא: לכן לא פעם בעלי נכסים מצאו שרכושם הופקע רק לאחר הפעולה.

משה גפני: יש לי קרקע באיזשהו מקום בארץ ורוצים להפקיע לי אותה.

משה גפני: הם לא מודיעים לי?

איוב קרא: לפעמים הם לא מודיעים.

איוב קרא: בהרבה מקרים גם לא מגיעים לאותו בעל הקרקע.

איוב קרא: הם מפרסמים בעיתון.

איוב קרא: אם הוא לא נמצא באותה כתובת ולא הגיע אליו המכתב אז הוא לא יודע שהקרקע הופקעה.

משה גפני: החוק הזה הוא מחוייב המציאות.

משה גפני: השאלה היא מה המצב החוקי היום.

איוב קרא: הממשלה תומכת בהצעת החוק.

משה גפני: למה זה לא היה עד היום?

איוב קרא: אני ממש מתפלא ואני חושב שזה גם לא הגון כי הרבה אנשים סבלו מכך.

איוב קרא: אני לא יודע למה לא היתה יוזמה ממשלתית בעניין הזה.

דלית דרור: הממשלה אכן תומכת בהצעת החוק שבעצם באה להרחיב את הפרטים שצריך לציין בתיאור המקרקעין בהודעה על הפקעה לגבי אותן הפקעות מכוח חוק התכנון והבניה.

משה גפני: אם את יכולה קצת להרחיב.

משה גפני: רוצים להפקיע קרקע, למי מודיעים?

דלית דרור: יש הודעות בעיתונים.

דלית דרור: יש הנחיית היועץ המשפטי לנסות לאתר ככל האפשר את בעלי הקרקעות ולהודיע להם אישית, אבל זה לא כתוב בחוק.

איוב קרא: זה לא כתוב בחוק.

איוב קרא: אם יש יורשים, לפעמים אי-אפשר לאתר את היורשים.

איוב קרא: זה מסובך.

איוב קרא: זה נמשך לפעמים שנים, ועד שאותם יורשים מתגלים, הקרקע כבר הופקעה והם לא יכולים להתנגד כי עבר הזמן להתנגדות.

דלית דרור: בעצם היום מציינים גוש, חלקה, יעוד המקרקעין והשטח.

דלית דרור: מה שמציע חבר-הכנסת קרא זה להוסיף גם כתובת, שם.

דלית דרור: כתוב פה מספר מקרקעין, אני מניחה שהכוונה היא המספר ברחוב שבו הקרקע נמצאת.

דלית דרור: ברור שמבחינה עקרונית רצוי שההודעה על ההפקעה תהיה כמה שיותר ברורה וכמה שיותר ספציפית, ולכן אנחנו תומכים בזה.

דלית דרור: אני רק ביקשתי, וזה מעוגן בהחלטת הממשלה, להוסיף איזשהו ניסוח כמו "ככל שהדבר אפשרי", כי לפעמים מדובר בהפקעה של גבעה לשכונה חדשה.

דלית דרור: זה עוד לא מחולק לרחובות.

דלית דרור: זה לא מעשי להגיד שמות של רחובות ומספרי בתים אם מדובר בהפקעה מהסוג הזה.

איוב קרא: כשמדובר בתוך עיר, זה אפשרי.

איוב קרא: אבל כשאין פרסלציה באיזשהו מקום, זה מקובל עלי.

דלית דרור: אם אנחנו לא כותבים "ככל שהדבר אפשרי", אם יהיה פגם בפרסום זה יפסול את כל ההפקעה.

דלית דרור: לכן תיקנו שהקביעה לא תהיה נוקשה.

משה גפני: חבר-הכנסת קרא מסכים לזה.

דלית דרור: אגב, גם בפקודת הקרקעות יש ביטוי כזה.

דלית דרור: שם כתוב: "כל אימת שהדבר הוא מעשי".

דלית דרור: מאחר והמציע מסכים, אני חושבת שאפשר לקדם את ההצעה הזאת.

שי יפתח: אין לי מה להוסיף.

משה גפני: יש לך התנגדות?

שי יפתח: לא.

משה גפני: מי בעד הצעת חוק התכנון והבניה (תיקון – פרסום הודעה על הפקעה), התשס"ב-2002, של חבר-הכנסת איוב קרא, הכנה לקריאה ראשונה?

משה גפני: מי נגד?

משה גפני: ה צ ב ע ה בעד הצעת החוק – 3 נגד – אין הצעת חוק התכנון והבניה (תיקון – פרסום הודעה על הפקעה), התשס"ב-2002, נתקבלה.

משה גפני: פה אחד, אושרה הצעת החוק עם התוספת שדלית מציעה וחבר-הכנסת איוב קרא מסכים לה.

משה גפני: נביא את הצעת החוק לקריאה ראשונה.